	[bookmark: _GoBack]Europski parlament
2019-2024
	[image: EP logo RGB_Mute]



<Commission>{LIBE}Odbor za građanske slobode, pravosuđe i unutarnje poslove</Commission>
Predsjednik

<Date>{18/07/2023}18.7.2023</Date>
g. Johan Van Overtveldt
Predsjednik
Odbor za proračune
BRUXELLES
Predmet:	<Titre>Mišljenje o privremenom izvješću o uredbi o izmjeni Uredbe (EU, Euratom) 2020/2093 kojom se utvrđuje višegodišnji financijski okvir za razdoblje 2021. – 2027.</Titre> <DocRef>(2023/0201R(APP))</DocRef>
Poštovani g. predsjedniče
u okviru navedenog postupka od Odbora za građanske slobode, pravosuđe i unutarnje poslove zatraženo je da podnese mišljenje Vašem odboru. Na sjednici održanoj 29. lipnja 2023. koordinatori odbora LIBE odlučili su podnijeti mišljenje u obliku pisma.
Odbor za građanske slobode, pravosuđe i unutarnje poslove predmetno je pitanje razmotrio na sjednici održanoj 18. srpnja 2023. Odbor je na toj sjednici[footnoteRef:1] odlučio pozvati Odbor za proračune da kao nadležni odbor u privremeno izvješće uvrsti prijedloge navedene u nastavku. [1: ] 

S poštovanjem,
Juan Fernando López Aguilar

PRIJEDLOZI
[bookmark: restart]1.	pozdravlja Komisijin prijedlog da se poveća gornja granica naslova 4. kako bi se uzela u obzir potreba za povećanim financiranjem radi pokrivanja očekivanog donošenja novog pakta o migracijama i azilu; ističe da su pregovori između suzakonodavaca u tijeku i ustraje u tome da bi se pri reviziji gornje granice trebali uzeti u obzir mandati Parlamenta i Vijeća; također pozdravlja povećanje odgovora na potrebe koje proizlaze iz ratne agresije na Ukrajinu i s time povezane odluke o aktivaciji Direktive o privremenoj zaštiti, koja je posebno opteretila Fond za azil, migracije i integraciju (FAMI) i koji će u nadolazećim godinama gotovo sigurno iziskivati povećanje financiranja za integraciju; u tom pogledu naglašava potrebu za usmjeravanjem financijskih sredstava na postizanje cilja konstruktivne solidarnosti primjenom mehanizama solidarnosti predloženih u pregovaračkim mandatima Europskog parlamenta.

2.	prima na znanje znatno povećanje gornjih granica za naslov 6. koje je Komisija prikazala u prijedlogu, a koje je posljedica sve lošijeg stanja u mnogim susjednim zemljama i šire zbog raznih kriza globalne naravi te istodobno naglašava da je s obzirom na mnogobrojne globalne izazove nužno pružiti odlučniji odgovor na krize; naglašava da potpora Ukrajini ne smije dovesti do preusmjeravanja novca namijenjenog drugim regijama ili tematskim prioritetima i da je stoga potrebno povećanje financijskih sredstava za humanitarnu pomoć (HUMA); 

3.	naglašava da dodatna financijska sredstva za naslov 6. za potporu upravljanju migracijama u trećim zemljama ne bi trebala poslužiti kao potpora uvjetovanju financijske pomoći trećim zemljama njihovom suradnjom u pitanjima migracija; podsjeća da je Uredbom o uspostavi Instrumenta za susjedstvo, razvoj i međunarodnu suradnju propisano da se suradnja s trećim zemljama, neovisno o tome je li u okviru migracijskih partnerstava ili bilateralne suradnje, odvija uz strogo poštovanje međunarodnog prava, uključujući međunarodno pravo o ljudskim pravima i izbjeglicama;

4.	pozdravlja zakonodavne prijedloge Komisije priložene reviziji VFO-a u sredini razdoblja, posebno Prijedlog uredbe o uspostavi Platforme za strateške tehnologije za Europu („STEP”) i Prijedlog uredbe o uspostavi Instrumenta za Ukrajinu; u pogledu prijedloga o platformi STEP podsjeća da se svi osobni podaci za praćenje provedbe aktivnosti koje se provode u okviru te platforme moraju prikupljati i obrađivati uz potpuno poštovanje prava na zaštitu osobnih podataka i prava na privatnost;










Zastupnici koji su glasovali:

